钦定古今图书集成/明伦汇编/氏族典/第089卷 > 卢明诹
## 钦定古今图书集成/明伦汇编/氏族典/第089卷 > 卢明诹

按《浙江通志》：“明诹，黄岩人。万历进士，授太常博士，擢
刑科给事中。疏请召还直臣张栋等二十馀人，留中
不报，因给假归。复补吏科，转户部右给事。疏请起用
阁臣王家屏、尚书沈鲤、员外邹元标等。时家屏方以
谏言忤旨归，由是失上意。会枚卜铨部，首列家屏选
可顾宪成坐谪，明诹复疏救之。上益怒，命降杂职用。”
迨《逯中立》。疏进，竟削籍。后抚按交章推荐，不起。卒，加
赠光禄卿。